BEV คว้า “มอก.17025-2561” ยกระดับมาตรฐานธุรกิจ
BEV บริษัทย่อยกลุ่ม EA รับมอบ Certificate ISO/IEC 17025 : 2017 ยกระดับมาตรฐานศูนย์ทดสอบแบตเตอรี่ ยานยนต์ไฟฟ้า และผลิตภัณฑ์ อิเล็กทรอนิกส์ เทียบเท่าระดับสากล
BEV บริษัทย่อยกลุ่ม EA รับมอบ Certificate ISO/IEC 17025 : 2017 ยกระดับมาตรฐานศูนย์ทดสอบแบตเตอรี่ ยานยนต์ไฟฟ้า และผลิตภัณฑ์ อิเล็กทรอนิกส์ เทียบเท่าระดับสากล
15 ก.พ. 2566

บริษัท ศูนย์ทดสอบแบตเตอรี่ ยานยนต์ไฟฟ้า และผลิตภัณฑ์ อิเล็กทรอนิกส์ จำกัด หรือ BEV บริษัทย่อยในกลุ่มพลังงานบริสุทธิ์ ได้รับมอบ มอก.17025-2561 (ISO/IEC 17025-2017) ความสามารถของปฏิบัติการทดสอบ โดยมี นายบรรจง สุกรีฑา เลขาธิการ สำนักงานมาตรฐานผลิตภัณฑ์อุตสาหกรรม (สมอ.) เป็นประธานในพิธีมอบให้แก่ นายสมโภชน์ อาหุนัย ประธานเจ้าหน้าที่บริหาร กลุ่มบริษัท พลังงานบริสุทธิ์ จำกัด (มหาชน) หรือ EA
สำหรับมาตรฐานผลิตภัณฑ์อุตสาหกรรม มอก.17025-2561 (ISO/IEC 17025-2017) เป็นข้อกำหนดทั่วไปว่าด้วยความสามารถห้องปฏิบัติการในการดำเนินงานการทดสอบ ซึ่งประกอบด้วยข้อกำหนดด้านการบริหารงานคุณภาพและข้อกำหนดทางวิชาการ โดยมาตรฐานนี้สามารถที่จะนำมาใช้ได้กับทุกองค์กรที่มีการดำเนินกิจกรรมการทดสอบ
มาตรฐานผลิตภัณฑ์อุตสาหกรรม มอก.17025 ที่กำหนดมีวัตถุประสงค์ ดังนี้
1.ใช้เป็นเกณฑ์สำหรับห้องปฏิบัติการทดสอบเพื่อยืนยันว่าห้องปฏิบัติการมีการดำเนินงานด้านระบบคุณภาพเป็นที่เชื่อถือเป็นมาตรฐานเดียวกันและถูกต้องตามหลักวิชาการในระดับสากล
2.ใช้เป็นเกณฑ์สำหรับการรับรองความสามารถห้องปฏิบัติการทดสอบของหน่วยรับรอง
3.ใช้ในการยืนยันและยอมรับความสามารถของห้องปฏิบัติการโดยผู้ใช้บริการห้องปฏิบัติการหรือองค์กรหรือหน่วยงานที่มีอำนาจตามกฎหมาย